hu de hu hu hu hu hu hu en hu eo hu hu en de hu hu hu hu hu hu hu hu hu hu en hu hu hu hu hu hu hu hu hu de de en hu hu hu hu hu hu hu hu hu hu hu hu en
A CSR-nek nincs többé értelme; a média hanyatlása pedig veszélyesebb, mint gondoltuk – CCO Magazin
Sarkos mondatok hangzottak el a CIPR National Conference 2017 rendezvényen Londonban. Az egésznapos rendezvénynek a British Library adott otthont, ahol a cco.hu is részt vett.
“A CSR-nak nincs többé értelme” – így hangzott Matt Peacock előadásának leginkább vitatott mondata. Volt szerepe a vállalatok fejlődésének történetében, de szerinte alapvetően kevés ma a környezeti és társadalmi negatív hatások csökkentése. A jövő arról szól, hogy milyen hatást akar 1-1 vállalat kiváltani, milyen társadalmi küldetéssel (social purpose) vezérli.
A telekommunikációs cég néhány éve teljesen átalakította társadalmi felelősségvállalási politikáját is, amelynek középpontjában most 3 cél áll:
A Vodafone-t sok támadás érte az adóelkerülés témájában, ezért tért át a passzívból a kifejezetten proaktív kommunikáció irányába. 2014 óta adja ki a törvényi kötelezettségeikkel kapcsolatos jelentést   “Law Enforcement Disclosure Report“, ami azt veszi sorba, milyen országokban milyen törvényi- és információszolgáltatási kötelezettségeik vannak.
A vállalati kommunikáció egyik legfontosabb szerepe – Matt szerint – hogy a részvényesi, a vállalat működését érintő és a közérdekeket egységbe hozza. Egyedül a win-win-win megoldás a fenntartható. Ez a PR-osok feladata és ez igenis stratégiai pozíció. Elismerte persze, hogy szerencsés helyzetben van, mert a Vodafone felsővezetése és az igazgatótanács is nemhogy elfogadja, hanem kifejezetten elvárja az ilyen gondolkodást.
A PR szakma jövője számára az egyik legsötétebb felhő a média minőségének rohamos romlása. A Vodafone vezetője szerint a fake-news para is hülyeség: hamis hírek, káros propaganda mindig is része volt a közösségi kommunikációnak. Sokkal nagyobb probléma, hogy megszűnik az a fajta újságírás, ami a szakmai alázat és az igényesség következtében megkérdőjelezi a félrevezető információkat. Matt szerint ez több szerencsétlen tényező egybeesésének következménye:
a technológiai változásokkal felgyorsult az információ eljutásának ideje és ezáltal a
az információs társadalomban sokkal könnyebben nagyságrendileg több információ jut el a fogyasztókhoz, akik már képtelenek ezt felfogni, ezért elkezdik csökkenteni az egyes hírekkel kapcsolatos információk mélységét
a gyors, de felszínes hírek előállításában az újságírók, a média nem tud igényes termékeket előállítani
ezt felismerve a vállalatok és a politikai is sok helyen kihasználja és újságírásnak álcázott tartalmakkal bombázza az embereket
megjelennek a ma divatosan influencereknek becézett emberek, akik közül (és olvasóik, nézőik egy része is) sokan elhiszik, hogy újságírást végeznek, amit magas minőségben ennyi energiával nem is lehet.
És az ördögi kör beindult, a verseny egyre több szereplős. Épp ezért – hangsúlyozta Matt – a Vodafone számára az egyik legfontosabb mércéje a befektetéseiknél, beruházásaiknál, hogy az adott országban milyen a médiahelyzet. A nyilvánosan is elérhető országjelentéseikben is hangsúlyos elemként jelenik ez meg.
A Vodafone vállalati kapcsolatok igazgatójának nyitóelőadása magasra helyezte a mércét nem csak a konferencia előadói számára, de minden olyan kommunikációs szakember előtt, akik hisznek abban, hogy a PR nem csak kampányokról, az értékesítés támogatásáról, hanem a vállalat saját környezetében betöltött szerepének meghatározásáról szól és ezáltal stratégiai pozíciót érdemel.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin